ไฟแนนซ์ทูเดย์
โดย...ใจฮิน
19 เม.ย. 2559

โดย...ใจฮิน
...อยู่ดีๆ ก็มีข่าว สมคิด จาตุศรีพิทักษ์ รองนายกรัฐมนตรีปลด อภิศักดิ์ ตันติวรวงศ์ รมว.คลัง ออกจากตำแหน่ง ลือแบบไม่มีที่มาที่ไป แต่ก็สร้างความปั่นป่วนให้กับเศรษฐกิจในช่วงอ่อนแอมากขึ้น
...สมคิดออกมายืนยันไม่ขยายเวลามาตรการภาษีกินดื่ม ตามข้อเรียกร้องของผู้ประกอบการร้านอาหาร เพราะหากขยายเวลาไปนานจะทำให้มาตรการไม่มีความหมายพิเศษอะไร
...ด้าน อภิศักดิ์ กำชับ แบงก์ออมสิน และ ธอส. ให้เร่งอนุมัติปล่อยกู้โครงการบ้านประชารัฐ ที่ทั้งสองแบงก์มีคนมายื่นเต็ม 2 หมื่นล้านบาท แต่ไม่มีความหมายอะไรเลยหากผลงานมีแต่ตัวเลขยื่นขอ แต่การอนุมัติสินเชื่อจริงไม่คืบหน้า
...หลังจากธนาคารโลกออกมาประเมินว่าเศรษฐกิจไทยปีนี้จะโตแค่ 2.5% ได้สัปดาห์เดียว ก็มีเอกชนออกมาบอกว่าเศรษฐกิจไทยปีนี้โตได้ถึง 3-4% เพราะครึ่งปีหลังได้เร่งการลงทุนโครงการภาครัฐมาดันเศรษฐกิจ เหมือนออกมาพูดหนุนช่วยรัฐบาล เพราะถ้ารัฐบาลพูดเองดูจะมีน้ำหนักน้อยลง